**З А П О В Е Д**

**№ РД-12-ПМЛ- 350 /05.03.2019г.**

**гр. София**

На основание чл. 37ж, ал.11 от Закона за собствеността и ползването на земеделските земи (ЗСПЗЗ) и на основание чл.62 ал.2 от АПК и във връзка с заявление вх. №РД-20-350/ 25.02.2019г. и докладна от началника на общинска служба по земеделие гр.Пирдоп за допусната явна техническа грешка в заповед № РД-12-ПМЛ-744/20.12.2018г., като имот с идентификатор 07051.69.9 в землището на с. Буново, община Мирково, София област, собственост на наследници на Богдан Иванов Близнаков е разпределен в заповедта като „бяло петно“ на Георги Павлов Събев.

**И З М Е Н Я М:**

**ЗАПОВЕД № РД-12-ПМЛ-744/20.12.2018г. В ЧАСТТА И КАКТО СЛЕДВА :**

1. От масив 13 да се извади имот 69009 с площ 11,50 дка, разпределен по реда на 37ж ал.12 от ЗСПЗЗ на Георги Павлов Събев, съобразно доброволно споразумение за пасища, мери и ливади за землището на с.Буново, община Мирково, област София за календарната 2019 година
2. На Георги Павлов Събев да бъде възстановена сумата от 20.11 лв.

 На основание чл. 37ж, ал. 11 във връзка с чл. 37в, ал. 5 и 6 от ЗСПЗЗ, настоящата заповед е неразделна част от заповед № РД-12-ПМЛ-744/ 20.12.2018г. и заедно със споразумението, окончателните регистри и карта на ползването, да се обяви в Община Мирково и в сградата на Общинска служба по земеделие гр. Пирдоп и да се публикува на интернет страниците на съответната община и Областна дирекция „Земеделие” София област.

 Контрол по изпълнението на заповедта възлагам на началника на Общинска служба по земеделие гр. Пирдоп.

 Заповедта да се доведе до знанието на съответните длъжностни лица, за сведение и изпълнение.

 Заповедта може да бъде обжалвана по реда на Административнопроцесуалния кодекс. Обжалването на заповедта не спира нейното изпълнение.

**АНТОНИЯ СТОИМЕНОВА**

*Директор на*

*Областна дирекция „Земеделие” /П/*

*София област*